ଭୁବନେଶ୍ବର, ଜୁନ ୧୫ (ଲୋକାଲ ୱାୟାର) ରଜୋତ୍ସବର ପ୍ରଥମ ଦିନରେ ରାଜ୍ୟର ପର୍ଯ୍ୟଟନ ବିଭାଗ ଅଧୀନରେ ଥିବା ଭୁବନେଶ୍ବର ଓ କଟକ ପାନ୍ଥ ନିବାସରେ ପ୍ରାୟ ଚାରି ଲକ୍ଷ ଟଙ୍କାର ପିଠା ବିକ୍ରି ହୋଇଥିବା ଜଣେ ଅଧିକାରୀ ଶନିବାର କହିଛନ୍ତି।
ରାଜଧାନୀରେ ଥିବା ପାନ୍ଥନିବାସରେ ୩ ଲକ୍ଷରୁ ଊର୍ଦ୍ଧ୍ବ ଓ କଟକରେ ୬୬ ହଜାର ଟଙ୍କାର ପିଠା ବିକ୍ରି ହୋଇଥିବା ସେ କହିଛନ୍ତି।
ଭୁବନେଶ୍ବର ପାନ୍ଥନିବାସରେ ୨୦-୩୦ ଜଣ କର୍ମଚାରୀଙ୍କ ଦ୍ବାରା ବିଭିନ୍ନ ପ୍ରକାର ପିଠା ପ୍ରସ୍ତୁତ କରାଯାଇ ବିକ୍ରି କରା ଯାଉଛି।
ବିଶେଷତଃ ପୋଡପିଠା, ଆରିସା ପିଠା, ମଣ୍ଡା ପିଠା, କାକରା ପିଠା ଆଦିର ଚାହିଦା ରହିଥିବା ବେଳେ ଦୁଇ ପ୍ରକାର ଆଦିବାସୀ ପିଠା ଯଥା ମହୁଲ ପୋଡା ପିଠା ଓ ମାଣ୍ଡିଆ ମଣ୍ଡା ପିଠା ପ୍ରତି ଲୋକଙ୍କ ଆଗ୍ରହ ପ୍ରକାଶ ପାଇଥିବା ଭୁବନେଶ୍ବର ପାନ୍ଥନିବାସର ମ୍ୟାନେଜର କ୍ଷିତିଶ ଦାସ ଲୋକାଲ ୱାୟାରକୁ କହିଛନ୍ତି ।
ପହିଲି ରଜରେ ପାନ୍ଥନିବାସରେ ରହୁଥିବା ଯାତ୍ରୀଙ୍କ ସହ ବାହାରୁ ଆସି ଲୋକମାନେ ପିଠା କିଣିଥିଲେ । ପ୍ରଥମ ଦିନରେ ୩ ଲକ୍ଷ ୧୧ ହଜାର ଟଙ୍କାର ପିଠା ବିକ୍ରି ହୋଇଥିବା ସେ କହିଛନ୍ତି।
ଗତ ବର୍ଷ ରଜ ତିନି ଦିନରେ ସମୁଦାୟ ୮ ଲକ୍ଷ ଟଙ୍କାର ପିଠା ବ୍ୟବସାୟ ହୋଇଥିଲା ଓ ଏଥର ମଧ୍ୟ ଭଲ ବ୍ୟବସାୟ ଆଶା କରାଯାଉଛି ବୋଲି ଶ୍ରୀ ଦାସ କହିଛନ୍ତି ।
ପାନ୍ଥନିବାସରେ ଫୁଲରେ ସଜ୍ଜିତ ୮ଟି ଦୋଳି ଲାଗିଛି । ଗ୍ରାହକଙ୍କ ପାଇଁ ରଜ ପାନ ବିକ୍ରି ର ବ୍ୟବସ୍ଥା ହୋଇଛି ଓ ପରିସରକୁ ସୁନ୍ଦର ରୂପେ ସଜାଯାଇଛି ।
ସକାଳ ୮ଟାରୁ ସନ୍ଧ୍ଯା ୮ଟା ଯାଏଁ ଏହା ସମସ୍ତଙ୍କ ପାଇଁ ଖୋଲା ରହିଛି। ପ୍ରଥମ ଦିନରେ ୫୦୦୦ରୁ ଊର୍ଦ୍ଧ୍ବ ପର୍ଯ୍ୟଟକ ପାନ୍ଥ ନିବାସ ଆସି ରଜ ପାଳନ କରିଥିବା ସେ କହିଛନ୍ତି ।
ସେହିପରି କଟକ ପାନ୍ଥନିବାସରେ ମଧ୍ୟ ପିଠା ପାର୍ଲର ସ୍ଥାପନ କରାଯାଇ ବିଭିନ୍ନ ପ୍ରକାର ପିଠା ବିକ୍ରି କରା ଯାଉଛି ।
ରଜ ତିନିଦିନରେ ଏହି ସବୁ ପିଠାର ଖୁବ ଚାହିଦା ରହିଥାଏ । ଚାହିଦା ଅନୁଯାୟୀ ପିଠା ଯୋଗେଇବା ପାଇଁ ସମସ୍ତ ଚେଷ୍ଟା କରାଯାଇଥାଏ ବୋଲି କର୍ମଚାରୀ ପ୍ରଭାତୀ ମହାନ୍ତି କହିଛନ୍ତି ।
ପିଠା ତିଆରି ପାଇଁ ୭-୮ ଜଣ କର୍ମଚାରୀ ନିଯୁକ୍ତ ହୋଇଥାନ୍ତି ଆଉ ୫ ଜଣ ରହି ପିଠାଗୁଡିକର ବିକ୍ରି କରିଥାନ୍ତି ବୋଲି କଟକ ପାନ୍ଥନିବାସ ମ୍ୟାନେଜର ସାୟଦ ସଲିକ କହିଛନ୍ତି ।
ତେବେ ପ୍ରଥମ ରଜରେ ୬୬୦୦୦ ଟଙ୍କାର ପିଠା ବିକ୍ରି ହୋଇଥିବା ବେଳେ ଗତବର୍ଷ ଲକ୍ଷେ ଟଙ୍କାର ପିଠା ବିକ୍ରି ହୋଇଛି ବୋଲି ସେ ଲୋକାଲ ୱାୟାରକୁ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
